ming030890/wiki-yue-high-quality huggingface dataset:
2021年塔利班攻勢

呢篇文或者呢段要 翻譯（或者由 zh:2021年塔利班攻勢加料）。 請譯佢。
上次編輯：2025年2月1號 03:46。(翻譯指引)
2021年阿富汗塔利班攻勢



領土變更：
截至2021年8月15號，塔利班喺阿富汗政府嗰度奪取咗179個地區。塔利班控制咗阿富汗全國421個縣其中嘅283個，34個省會其中嘅33個。



1,031名平民被殺2,043名平民受傷24.4萬名平民流離失所
2021年塔利班攻勢係伊斯蘭武裝組織塔利班從2021年5月1號開始對阿富汗政府同佢嘅盟國持續進行嘅軍事攻勢，同美軍撤出阿富汗嘅行動同步進行。
到7月底，由於阿富汗政府只係剩低主要交通幹道同一啲省會嘅控制權，阿富汗政府喺7月24號宣布呢個國家34個省入面31個省實施宵禁。8月1號，塔利班向西部赫拉特省省會赫拉特同南部赫爾曼德省省會拉什卡爾加發動攻勢。
截至2021年8月15號，塔利班從阿富汗政府手中奪取咗179個地區。塔利班控制咗阿富汗全國421個縣入面嘅283個，34個省會入面嘅33個，包括首都喀布爾。

背景
2020年9月，阿富汗政府根據美國同塔利班之間簽署嘅《多哈協議》釋放咗5,000 多名塔利班囚犯，其中400人尤其被判犯有謀殺罪。根據阿富汗國家安全委員會，好多獲釋嘅囚犯已經返返去塔利班作戰。
2021年4月29號，美國同北約開始喺阿富汗撤軍，而美國總統拜登此前亦曾經宣佈計劃喺 9月11號之前完成撤軍。

5月
5月，塔利班從阿富汗政府手中奪取咗15個地區，包括瓦爾達克省嘅Nirkh同Jalrez地區。同月，405個阿富汗國家安全部隊同260個平民喺同塔利班嘅衝突入面喪生，而阿富汗國防部聲稱殺死咗2,146名塔利班戰士。
到5月底，葡萄牙、斯洛文尼亞、西班牙同瑞典已完全從阿富汗撤軍。

6月
6月，塔利班從阿富汗政府手中奪取咗69個地區。

7月
根據7月5號報導，塔利班發言人話通過軍事手段奪取喀布爾「唔係塔利班嘅政策」。塔利班表示喺政府軍無意戰鬥之後，塔利班通過斡旋從政府軍手上奪取咗多個縣。塔利班宣稱佢哋已經控制全國大約400個縣當中嘅大約四分之一。
7月7號，塔利班一度攻入巴德吉斯省首府瑙堡，並且釋放咗城入面監獄大約400個囚犯，當中超過100個係塔利班成員，政府軍其後擊退嘅塔利班嘅攻勢。
前線嘅政府軍指揮官對英國BBC表示佢哋缺乏彈藥，增援亦未有及時嚟到。
7月8號，美國總統祖拜登喺記者會上表示佢信任阿富汗軍方嘅能力，認為佢哋喺人數、訓練、裝備同進行戰爭嘅能力上都贏過塔利班，而且重有一支空軍，「塔利班將會佔領一切並擁有全國嘅可能性非常低」。
國際紅十字會7月喺阿富汗各地幫助咗近13,000個因為武器受傷嘅人。

各方回應
呢節要加長。

國內
塔利班對阿富汗國內大部分人擔憂。佢哋擔心塔利班奪權後，伊斯蘭教法可能會同1996年至2001年期間嘅前任政府一樣嚴格執行。
阿富汗政局動蕩之後，國際殘奧委員會宣佈：阿富汗隊將會放棄參加原定喺8月24號喺東京舉行嘅2020東京傷殘奧運會。不過，國際殘奧會之後宣佈，兩位運動員分別係阿富汗女子跆拳道運動員歌達達迪 (Zakia Khudadadi)以及男子田徑運動員拉蘇里（Hossain Rasouli）成功由喀布爾前往巴黎，再前往東京，溜留日本期間無論賽前賽後都唔會接受任何採訪。

國外
塔利班喺8月17號佔領喀布爾後，美軍帶走一少部分阿富汗人撤離
美國：拜登總統為撤軍決定作出辯護，佢話無國家有義務去阿富汗「建設國家」。拜登補充話「唔會派另一代美國人去嗰度戰鬥」，並提到過去統一阿富汗嘗試以失敗告終。拜登又保證，無論阿富汗戰爭嘅結果點樣，美國安全都唔會受到威脅。8月10號，五角大樓發言人約翰·柯比他向記者表示，美國認為美軍空襲行動對塔利班產生影響，但係僅靠美國嘅空中力量係無法阻止塔利班襲擊。8月16號，拜登發表演講，再為自己撤軍嘅決定辯護，表示佢並無後悔過自己嘅決定。
英國：首相約翰遜表示，希望無更多嘅國家接納塔利班政權。佢仲表示，喺緊急會議後，西方國家必須團結起嚟，防止阿富汗重返國際恐怖組織嘅避風港。
法國：法國政府宣佈喺8月16號召開由總統馬克龍主持嘅緊急國防委員會會議，以解決呢一個問題。
中國：外長王毅批評以美國為首嘅北約軍隊撤離速度太快同錯失時機，又敦促雙方「以有序同負責任方式」撤離。華春瑩喺8月19號又表示「世界上沒有任何事物是一成不變的，如今的阿富汗塔利班比上次執政時期更加清醒和理性」，中方又鼓勵並希望塔利班將上述表態認真落實又表示願意同塔利班政府發展友好關係。
烏茲別克：烏茲別克斯坦政府對阿富汗戰爭可能引發嘅移民危機表示擔憂，有報導話，美國當局已經聯繫烏茲別克斯坦政府官員，確認烏茲別克斯坦可唔可以保護同美國合作逃離阿富汗嘅阿富汗人。烏茲別克斯坦政府回應話會喺鐵爾梅茲市為阿富汗移民建立一個帳篷村。
塔吉克：埃莫馬利·拉赫蒙總統下令將20,000名陸軍預備役人員送去阿富汗-塔吉克邊境。
土耳其：土耳其政府命令軍隊保護喀布爾國際機場。總理埃爾多安亦喺8月15號表示，佢將會盡一切可能同巴基斯坦一齊穩定合作。官員亦表示，佢哋將會同塔利班談判，睇睇塔利班希唔希望土耳其軍隊駐紮喺阿富汗維持安全。
聯合國：8月16號，聯合國安理會就阿富汗局勢召開緊急會議。會後，發表新聞聲明話「立即停止一切敵對行動，呼籲通過全面談判建立新政府。」聯合國秘書長安東尼奧·古特雷斯又呼籲聯合國安理會盡其所能限制阿富汗嘅全球恐怖主義威脅。

武裝抵抗
喀布爾淪陷後，以艾哈邁德·馬蘇德同阿富汗前副總統阿姆魯拉·薩利赫為首嘅前北方聯盟部隊同反塔利班人士宣佈組建第二抵抗軍。第二抵抗軍駐紮喺前北方聯盟嘅主要作戰區，潘吉希爾山谷。8月17號，副總統阿姆魯拉·薩利赫喺潘吉希爾山谷宣佈自己係阿富汗臨時總統。
當日大約喺同一時間，阿富汗國民軍嘅殘餘力量喺艾哈邁德·馬蘇德嘅帶領下，開始集結喺潘傑希爾山谷。同日，潘傑希爾抵抗勢力成功奪回帕灣省首府恰里卡爾。
ASMPT

ASMPT（英文：ASMPT Corporate，港交所：00522、OTCBB：ASMVY，以前叫ASM太平洋（ASM Pacific Technology Limited））係一間喺香港交易所上市嘅工業公司，喺開曼群島註冊，總部設喺新加坡。主要業務係設計、造同埋賣半導體工業用嘅架生、工具同埋材料。現任行政總裁係黃梓达。

歷史
ASM太平洋2022年改名前嘅標誌
1975年，ASM（英文：ASM International）嘅創辦人Arthur del Prado嚟到香港，同佢嘅客戶飛利浦開會，期間順便考察香港半導體行業嘅發展前景。最終，佢招募咗考察期間認識嘅電機工程師林師龐，同佢一齊成立咗ASM太平洋，係日本以外亞洲第一間半導體架生公司，開頭公司嘅業務係喺亞洲代理半導體物料同架生嘅銷售。
1989年1月，ASM太平洋喺香港聯交所上市。
2010年，ASM太平洋買咗西門子公司旗下嘅Siemens Electronics Assembly Systems（德文：ASM Assembly Systems）（簡稱：SEAS），拓展電子裝嵌系統市場。收購價係1歐元，ASM太平洋重應承會向SEAS增資2.02億元，重會喺三年之內再提供2.02億元貸款融資。
2022年8月，ASM太平洋為咗避免同ASM國際混淆而改名做ASMPT，並將公司分為半導體解決方案（Semiconductor Solutions）同表面貼裝技術（中文：表面安装技术）解決方案（SMT Solutions（德文：ASM Assembly Systems））兩個部門。
娛苑

娛苑喺香港新界元朗區橫洲東頭圍村公所側邊，鄰近朗屏邨。佢係蔡寶田先生喺1927年起嘅英國式大宅，原身係一半別墅一半農園嘅地方，50年代初曾經開放畀公眾做遊園地，而家已經關閉。

建築
大閘寫有一對聯：「娛覽遠山青人畫；苑環嘉樹紅葉歸。」雖然而家已經荒廢，然而佢嘅兩層英國式建築風格外觀幾有睇頭。不過佢裏面就已成為工場同雜物房，好難入裏面參觀。喺2007年1月8號被古物古蹟辦事處評為香港一級歷史建築，但喺2010年5月17號降级為香港二級歷史建築。

媒體介紹
喺2014年香港TVB節目《區區有鬼故》入面，就介紹過娛苑。
比亞斯華夏普爾

比亞斯華夏普爾（英文：Hapoel Be'er Sheva F.C.）係以色列俾什巴一間職業足球球會，依家踢緊以色列超級足球聯賽。
無錫

無錫（粵拼：mou4 sek3，英文：Wusih、Wuxi、Wuhsi，無錫話發音：[vu siɪʔ]）係中國一城以及一埠，簡稱錫，古稱梁溪、金匱。佢係江蘇省下一地級市，叫無錫市。無錫嚮長江三角洲腹地，南係太湖，西係錫山、惠山，古運河流過其中。2024年，無錫市總面積4787.61平方千米，當中市區面積1622.64平方千米，總人口約莫749.5萬人，當中市區人口520.95萬。
無錫係中國歷史名城，而經濟上，2024年中國百強城市排第十四，人均仅次于北京和上海，排第三。
無錫太湖新城
無錫三陽
管風琴

管風琴係一種大型樂器，用送風設施送風吹響音管，再配合手拉嘅掣同雙手同雙腳彈嘅鍵盤去控制。管風琴被人認為係鍵盤樂器，但係其實主要係管樂器:3:26。舊式嘅管風琴要人手泵氣:25:45，新式嘅大型管風琴可以有機房用大型機器泵:28:35。
音管其實即係笛:1，而管風琴嘅高低音主要由管嘅長度決定，以中央 C（電子音樂叫 C₄）做例，八呎長嘅管對應正常嘅音高，用四呎長嘅管就會令彈出嘅音高八度，如此類推:2:18，用邊支管由拉掣控制，通常用多過一支管，一般人心目中嘅管風琴聲其實已經係會好多支管一齊用:6:00:2:18。管風琴嘅管主要係用鉛同錫嘅合金造，亦有啲管係木造:18:11。
管風琴可以有多過一個鍵盤，每個鍵盤獨立控掣唔同嘅一柞管:2:53，腳掣亦都係一個獨立嘅鍵盤，喺樂譜可以有一行係腳彈嘅部份:5:09，甚至可以有成段音樂淨係用腳彈:9:14。最早嘅管風琴並冇腳掣，腳掣係要到15世紀初先開始有:4。
同鋼琴唔同，管風琴嘅鍵盤並冇標準，啲拉掣亦都冇標準位，風琴師彈一個唔係彈慣嘅琴，往往要用一啲時間去熟習個琴:4:32。
CFR克盧日

CFR克盧日（英文：CFR Cluj）係羅馬尼亞克路治一間職業足球球會，依家踢緊羅馬尼亞甲組足球聯賽。
蘇黎世足球會

蘇黎世足球會（英文：FC Zürich）係瑞士蘇黎世一間職業足球球會，依家踢緊瑞士超級足球聯賽。
智庫

智庫（think tank），又叫做智囊團，係一個針對政治、商業或軍事政策做調查、分析同研究嘅機構。通常唔係，不過通常都係政府或政黨附屬組織，話就係獨立研究。佢哋背後唔少同軍事、實驗室、商業機構或大學有連繫，部份以「研究所」做招牌。

歷史
根據歷史學家雅各·索爾，雖然「智庫」呢個詞係現代先出現，但其來源Template:Qi，證據顯示，Template:Qi索爾舉咗一個早期例子，就係由皮埃爾同雅克·杜普伊兄弟喺巴黎大約1620年創立嘅Académie des frères Dupuy，而喺1635年之後亦被稱為cabinet des frères Dupuy。
另一個著名嘅早期獨立智庫例子係活躍於巴黎嘅Entresol 俱樂部（原文：Club de l'Entresol），喺1723年至1731年間專注於公共政策同時事，尤其係經濟同外交事務。

19世紀
19世紀成立咗幾間主要嘅現代智庫。皇家聯合服務研究所（原文：Royal United Services Institute）係1831年喺倫敦創立，而費邊社（原文：Fabian Society）則喺1884年成立。

20世紀
美國最古老嘅智庫——卡內基國際和平基金會（原文：Carnegie Endowment for International Peace）係1910年喺華盛頓特區由慈善家安德魯·卡內基創辦。卡內基指派受託人用呢筆基金Template:Qi
冇耐，布魯金斯學會（原文：Brookings Institution）喺1916年由羅伯特·S·布魯金斯創立，原本構思成一個兩黨制嘅Template:Qi
喺1920年代初期，法西斯主義及其他極右政治嘅智庫開始喺荷蘭出現。
1945年之後，政策研究機構嘅數目激增，好多細型新機構陸續成立，以表達各種議題同政策主張。直到1940年代，大部分智庫都只係以機構名稱示人。喺第二次世界大戰期間，智庫經常被稱為「腦袋箱」。
喺1950年代之前，「智庫」呢個詞其實唔係指某個組織。由1890年代初次出現到1950年代，「智庫」呢個詞喺美式英文入面通常係口語用嚟形容顱骨（或者尤指用作貶義，形容某人嘅大腦有問題）。:25
大約喺1958年，第一個經常被出版物形容為「智庫」嘅組織（注意原文嘅大寫標題同使用定冠詞）係行為科學高級研究中心（原文：Center for Advanced Study in the Behavioral Sciences）。:26但係，該中心本身唔認為自己係，亦唔被視為當代意義上嘅智庫。:26
喺1960年代，「智庫」呢個詞開始更加廣泛咁用喺專家會議、電子計算機:27同獨立嘅軍事規劃組織上。:26第三類中嘅原型同最著名例子就係蘭德公司（原文：RAND Corporation），佢喺1946年由道格拉斯飛機（原文：Douglas Aircraft）嘅分支創立，並喺1948年轉型成獨立公司。:70
喺1970年代，「智庫」呢個詞喺蘭德公司同其他機構嘅影響下，變得更加具體。:28而喺1980至1990年代，呢個詞又演變到今日普遍指代獨立嘅公共政策研究機構嘅涵義。:28
喺20世紀大部分時期，呢類機構主要集中喺美國，而加拿大、英國同西歐嘅數目就相對細少。雖然智庫喺日本都存在咗一段時間，但普遍都缺乏獨立性，經常同政府部門或企業有密切聯繫。自1980年代開始，由於全球化、冷戰結束同跨國問題嘅湧現，全球「智庫」數量激增。現時大約三分之二嘅智庫都係喺1970年之後成立，而超過一半則係自1980年以嚟成立。
全球化對智庫激增嘅影響，喺全球化之後嘅非洲、東歐、中亞同東南亞部分地區尤其明顯，因為好多國家都努力幫手成立獨立嘅公共政策研究機構。一項由外國政策研究所嘅智庫與公民社會計劃進行嘅調查突顯咗呢個努力嘅重要性，並記錄咗呢啲地區大部分智庫都係自1992年以來成立嘅。

21世紀
截至2014年 (2014-唔見咗必要嘅參數 1=月份！)[update]，全球已有超過11,000間此類機構。
好多早期喺冷戰期間成立嘅成熟智庫，都專注於國際事務、安全研究同外交政策。

活動
智庫可能會嘗試透過舉辦會議，討論佢哋可能會廣播嘅議題，以廣泛通知公眾；鼓勵學者作公開演講、喺政府機構嘅委員會作證；出版同廣泛發行書籍、雜誌、通訊或期刊；建立郵寄名單去分發新嘅出版物；同埋參與社交媒體。(p90)
智庫亦可能透過內部方式影響政策，例如叫佢哋嘅成員接任官僚職位、讓成員喺政治顧問委員會任職、邀請政策制定者出席活動、容許人士喺智庫工作；僱用前政策制定者；或者為政策制定者準備研究。(p95)
吉慶後街天后廟

吉慶後街天后廟喺香港大嶼山大澳吉慶後街，關帝古廟隔籬，間廟裏面有一個1772年鑄造嘅銅鐘，推測間廟喺同年起嘅。大澳居民大多以捕魚為生，漁民多信奉天后，以祈求庇佑。喺2010年8月31日列為三級歷史建築。
2022年至2023年英格蘭超級足球聯賽

2022年至2023年英格蘭足球超級聯賽（2022–23 Premier League）係第31屆英格蘭超級足球聯賽賽事。英超聯賽係英格蘭頂級足球聯賽，喺1992年成立。今屆英超聯賽於2022年8月6號開鑼，2023年5月28號收爐。最終曼城完成英超三連霸後，兼攞埋足總盃同埋歐聯冠軍，成為英格蘭第二支歐洲三冠王。

參加球隊
有 20 支球隊參加今次賽事，其中 17 支球隊參加咗 2021-22 賽季英超聯賽。
2022 年 4 月 19 號，富咸以 3 - 0 擊敗普雷斯頓，鎖定取得英冠首兩名，降班一季之後隨即再次升上英超。
2022 年 5 月 3 號，般尼茅夫以 1 - 0 擊敗諾定咸森林，鎖定取得英冠亞軍，降班兩季之後再次升上英超。
2022 年 5 月 29 號，諾定咸森林喺升班附加賽決賽以 1 - 0 擊敗哈特斯菲爾德，時隔 23 年再次回歸英超。

積分榜
資料來源：Premier League排名規則：（1）積分；（2）得失球差；（3）入波。　﹝如果需要判定冠軍、降班或晉級歐洲賽名額嘅時候，以上方法仍然無法決定排名，就按照以下順序確定排名︰（4）兩隊對賽成績；（5）喺兩隊對賽當中，作客入波數量；（6）喺中立球場進行附加賽。﹞(C) 冠軍; (R) 降班

每輪排名
呢個表顯示每輪結束後各球隊嘅排名變更。
資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。仲未進行嘅賽事欄位中如果顯示「a」，表示有相關條目講述雙方嘅對賽組合。
椎橋慧也

椎橋慧也（1997年6月20號—）係日本足球員，司職中場，效力名古屋鯨魚。老婆係「信用欺詐師JP」女星織田梨沙，佢哋喺2024年12月結婚。
王冬勝

王冬勝 ，GBS，JP（英文：Peter Wong Tung-shun，1951年11月24號—）係香港親中派銀行家，依家係香港上海滙豐銀行非執行主席。2020年10月獲頒金紫荊星章。
唐韋琪

唐韋琪（英文：Vikki Tong，1967年11月18號—），本名彭美鳳，係香港兒歌歌手同細路節目主持，曾經參加1986年、1988年兩屆亞洲電視《未來偶像爭霸戰》都輸咗，1991年簽約寶麗金加入樂壇，1995年開始正式專注做兒歌歌手，並開始主持細路節目。佢嘅首本名曲係卡通片《長腿叔叔》香港版主題曲《夢中天使》。
柿谷曜一朗

柿谷曜一朗（1990年1月3號—）係已掛靴日本足球員，司職前鋒，前日本足球代表隊成員。2025年1月18日宣佈退役。

日本足球代表隊
佢代表日本參加過2014年FIFA世界盃。
卡拉巴克

卡拉巴克（阿塞拜疆文：Qarabağ FK）係阿塞拜疆Ağdam一間職業足球球會，因爲第一次納戈爾諾-卡拉巴赫戰爭而暫時搬咗去巴庫，依家踢緊阿塞拜疆超級足球聯賽。
張堅庭

張堅庭（英文：Alfred Cheung，1956年12月28號—），係香港電影人，做過導演、演員、編劇同監製，亦做過電台同電視節目主持人。佢分別憑《胡越的故事》同《表錯七日情》攞過兩次香港電影金像獎最佳編劇，而佢出名嘅作品仲包括電影《表姐，你好嘢！》。另外，佢曾經搞過飲食生意，創辦「表哥茶餐廳」，不過已經冇再經營。
皇家馬德里青年隊

皇家馬德里青年隊（英文：Real Madrid CF (youth)），係西班牙馬德里嘅一間職業足球球會，依家踢緊西班牙足球青年榮譽聯賽。
利物浦青年足球隊

利物浦青年足球隊（英文：Liverpool F.C. Reserves and Academy），係英格蘭利物浦嘅一間職業足球球會，係1892年成立。
港珠澳大橋香港口岸

係港珠澳大橋嘅香港口岸，亦係大橋東面起點，響離島區赤鱲角東北面嘅香港口岸人工島上面，響2018年10月24號隨大橋通車而啟用。

道路交通
港珠澳大橋香港口岸東南邊有順朗路連接北大嶼山公路出市區，西邊就有赤鱲角路連接赤鱲角嘅香港國際機場，北邊有屯門至赤鱲角連接路通去屯門區。
矛

矛係種武器，由一條長木柄同埋用石頭或者金屬整嘅矛頭組成。

概略
喺中國，矛唔單止係戰車兵必不可少嘅兵器，仲廣泛用作步兵同騎兵嘅有效武器。之後，隨住冶金技術嘅進步同戰術變化，呢種兵器逐漸演變成為具備優秀刺突力、適合集體作戰嘅槍。正如前文所述，矛同槍嘅分別只喺部分地區出現，但區分矛同槍嘅標準以及對矛嘅定義並唔一定清晰明確，充滿曖昧；甚至有一種說法認為中國根本冇槍同矛嘅分別。以下列出一般矛嘅特點同同槍區分嘅基準：
＊ 雙方都擁有用嚟「刺突」同「斬割」嘅刃，但槍相比矛更加尖細，喺刺突方面更具優勢。
＊ 同柄嘅接合部呈現出一種稱為「袋穗」嘅插座狀結構；而槍則採用將茎（中筒）插入固定嘅方式。
另外，作為較為抽象嘅區分標準，仲可提出以下兩點：
＊ 被視為槍喺成為完整武器之前嘅前段形態；
＊ 用作捕魚——用長柄配有穗尖嘅漁具，雖然同銛嘅區分亦相當曖昧。喺石器時代所用嘅石槍（亦有稱骨槍、木槍）方面，有時會喺槍完成前稱作石矛，或者專指用嚟捕魚嘅石矛。由於袋穗嘅成型較為繁複，所以生產效率較之採用茎嘅方式要低；但喺早期冶金技術未能製造出足以應付實戰、又細又長嘅茎之時，就係用袋穗將柄接合。隨住冶金技術發展，最終演變成威力同生產效率兼備嘅槍。順帶一提，喺中國明朝時期，曾出現一款改良型嘅蛇矛（だぼう），其刀身彎曲，好似蛇咁。

日本嘅矛
喺日本，關於矛同槍嘅分別，仲有以下幾種說法：
第一，矛嘅穗尖通常帶有圓潤鈍角嘅特徵，而槍嘅刃則偏向直線、穗尖鋒利。
第二，矛主要係單手使用，通常用另一隻手執盾；相對之下，槍則係設計俾雙手使用。
第三，從時代劃分上睇，喺鎌倉時代後期，特別係由菊池槍發展，喺南北朝時期廣泛流傳嘅武器被稱為槍；而後世使用嘅弭槍（はずやり）同袋槍，雖然仍採用袋穗形式，但都屬於從槍演變而嚟嘅一種。由國產み神話中，用天沼矛（あめのぬぼこ）攪動大地可見，呢種武器有住悠久嘅歷史。
據信，矛係隨住金屬器傳入而從中國帶入日本。最初用青銅製成嘅銅矛，後來轉而用鐵生產，使得銅矛愈來愈大型，並被用作祭器。
喺日本嘅訓讀中，「矛」、「鉾」、「桙」，甚至戈、鋒、戟都讀作「ほこ」，因此有可能當時嘅「ほこ」係指一切長柄武器嘅總稱。
喺鎌倉時代，雖然依然使用傳統嘅矛同手鉾（てぼこ），但由於刀劍製作技術嘅進步同流行，太刀、長巻、薙刀成為主力武器。然而，喺鎌倉時代後期嘅元寇中，因應元軍採取集體作戰以及足輕勢力嘅崛起，日本嘅戰鬥形式亦由步行嘅集體作戰轉變；結果，適合呢種作戰模式嘅長柄刺突武器重新受到重視，最終促成槍嘅誕生。
順帶一提，新井白石喺著作中指出：「『やり』應該係由古代『ほこ』嘅制度所創造出嚟，似乎自元弘、建武年間開始流傳。」文中亦以「也利」代表「やり」，而以「槍」代替「ほこ」。

祭具
作為祭禮中使用嘅祭具之一，亦存在祭矛。另外，祭具用嘅矛又稱為「儀矛」，係作為神寶、神寶、威儀物等使用。呢啲祭矛屬於單手矛，其鍔呈圓形、以金製作；柄則用黑漆；而鍔下部分加有鰭狀裝飾，矛尖則以赤地錦材料切割成三山形狀，再裝飾上金色嘅巴紋或者神紋。。
頌明苑

頌明苑係香港嘅一個居者有其屋屋苑，喺新界將軍澳坑口寶順路1號，一共有5座樓，1993年入伙。呢個屋苑喺居者有其屋第十三期丙、第十四期甲開賣，嗰時嘅開賣價介乎港幣$415,300 - $934,100。 總共有五座，分別係A座嘉明閣、B座輝明閣、C座賢明閣、D座翠明閣同E座冠明閣。
百麗大廈

百麗大廈（英文：Belle Tower），前名新平工業大廈（英文：Sun Ping Factory Building）同天麗大廈（英文：Angel Tower），係香港九龍長沙灣一座寫字樓，嚮長沙灣道916至922號，1983年建成。
2007年，鄧成波﻿買入天麗大廈。
2008年9月，百麗國際以2.85億港元﻿嚮鄧成波手上買入天麗大廈，之後再改名做百麗大廈。
2020年3月，﻿第一集團以6.4億港元買入百麗大廈，同埋隔籬嘅利洋中心（以前叫捷成汽車集團大廈同千禧大廈）一齊重建，喺2024年落成，命名為維特健靈中心同寶源亞洲中心。
艾沙雲

艾沙雲（俄文：Андрей Сергеевич Аршавин，1981年5月29號—）係已退役俄羅斯足球員，外號「Shava」、「沙皇」，曾經踢過英超班霸阿仙奴同俄羅斯足球超級聯賽球會古班，仲係前俄羅斯足球代表隊隊長。艾沙雲可以擔任進攻中場、翼鋒同埋前鋒。
MNIST數據集

MNIST 數據集（ Modified National Institute of Standards and Technology database  ）係一個大型嘅手寫數字數據集，通常用於訓練各種圖像處理系統。  呢個數據集仲廣泛噉用於機械學習領域嘅訓練同測試當中。   個數據集係通過「重溝混過」（re-mixing）啲來自 NIST 原始數據集嘅樣本嚟得到創建嘅。 創建者認為，由於NIST嘅訓練數據集係來自啲美國人口普查局嘅員工，而測試數據集係取自啲美國高中學生，噉樣唔係幾啱攞來做啲機械學習實驗。 另外，來自 NIST 嘅黑白圖像得到歸一化（normalization）嚟啱返個 28x28 像素嘅邊界框，亦都引入咗灰度階級嚟做到抗鋸齒。
MNIST 數據集包含有 60,000 張訓練圖像同 10,000 張測試圖像。 一半訓練集與及一半測試集取自 NIST 嘅訓練數據集，而訓練集、測試集嘅另一半取自 NIST 嘅測試數據集。 數據集嘅原始創建者保留咗個一覽清單，上邊記有一啲方法係喺數據集度測試過嘅。 喺佢哋嘅原始論文入便，使咗支持向量機嚟達到 0.8% 嘅錯誤率。  2017 年，一個類似於 MNIST 嘅擴展數據集 EMNIST 發布咗，其中包含有 240,000 張訓練圖像與及 40,000 張手寫數字、字符嘅測試圖像。

歷史
MNIST 數據集裏便啲圖像集喺 1998 年得到創建，係由NIST嘅兩個數據集組合而成：Special Database 1 同 Special Database 3。嗰兩個數據集分別係由啲高中生同埋美國人口普查局嘅僱員啲書寫數字組成。

表現
一啲研究人員使用神經網絡委員會喺 MNIST 數據集上實現咗「接近人類嘅表現」；作者喺同一篇論文中話到喺其他識別任務上嘅表現係人類嘅兩倍。 數據集原始網站上列出嘅最高錯誤率為 12%，呢個係使用冇預處理過嘅簡單線性分類器嚟實現到嘅。
2004 年，研究人員使用叫做 LIRA 嘅新分類器喺數據集上實現咗 0.42% ，呢個係一種基於 Rosenblatt 感知器原理嘅、具有三個神經元層嘅神經分類器。
一啲研究人員使用隨機扭曲處理（random distortions）嘅數據集測試咗啲人工智能系統。呢啲情況下嘅系統通常係神經網絡，所使用嘅扭曲好多時係仿射扭曲或者彈性扭曲。 有時，呢啲系統可能非常之成功；一個噉嘅系統喺數據集上實現咗 0.39% 嘅錯誤率。
2011 年，研究人員使用類似嘅神經網絡系統報告咗 0.27% 嘅錯誤率，相較之之前啲最佳結果有所改善。  2013 年，一種方法、基於正則化啲使用 DropConnect 嘅神經網絡嘅，聲稱可實現得到 0.21% 嘅錯誤率。 2016 年，單個卷積神經網絡嘅最佳性能為 0.25% 錯誤率。 截到 2018 年 8 月，喺未使用數據增強（data augmentation）嘅MNIST 訓練數據上訓練嘅單個卷積神經網絡，佢個最佳性能係 0.25% 錯誤率。  另外，並行計算中心（喺Khmelnytskyi，烏克蘭）獲得咗一個只有 5 個卷積神經網絡嘅集合，佢喺 MNIST 上以 0.21% 嘅錯誤率執行。  測試數據集裏便嘅一啲圖像係幾乎唔讀得嘅，可能會阻止達至 0% 嘅測試錯誤率。  2018 年，維珍尼亞大學系統同信息工程系嘅研究人員宣布，（全連接、循環同埋卷積神經網絡）嘅錯誤率為 0.18%。
同義詞

出自古亞述嘅一塊楔形字版，列出咗佢哋嘅語言入便嘅一啲同義詞。
同義詞（粵音：Tung4 ji6 ci4；英文：Synonym），又或者叫同義異形，就係指意思一樣嘅字詞、形態素或者短語，而近義詞就係指意思非常相似嘅字詞。同義詞好常見，全世界各種嘅話都有呢種現象。例如喺粵語裡邊，固執、頑固同埋死牛一面頸意思好接近，最低限度屬於近義詞。
其他粵語例子：
接近 - 近似 - 相似 - 差唔多
自大 - 懶叻 - 自負 - 招積 - 「寸」- 懶巴閉 - 不可一世 - 目中無人 - 沙塵
喺語言學上，同義詞呢家嘢吸引咗唔少人研究：語義學（語言學下嘅學科，專研究語言點樣表達意思）就成日都會討論同義詞嘅概念；除此之外，同義詞嘅存在甚至仲有可能反映一種語言嘅歷史。

基本概念
内文：語義學
睇埋：語義分佈假說
响廿一世紀初嘅語言學上，要識別兩個字詞係咪同義詞，一個常用方法係檢查兩個詞係唔係可互換。假如 A 同 B 係同義詞，噉喺任何句子入面將 A 換做 B 或者將 B 換做 A，句子嘅意思都理應唔會變。粵語例子：
「佢份人好頑固。」改做
「佢份人好死牛一面頸。」
之後，句嘢嘅意思冇乜大變化。
不過事實證明，可替換並唔係簡單嘅「是否」問題：就算兩個字詞喺某啲情況下可互換，亦可能有其他情況係佢哋唔可以互換嘅。可能係由於兩個字詞喺聯想意思或者詞義等方面有某啲微妙差別，譬如：
聯想意思嘅分別：就算兩個字詞嘅字面意思相同或者好相似，佢哋嘅聯想意思都可能唔同。譬如係粵語講苗條同瘦，都係形容一個人體重輕，但係苗條有正面含義，通常係讚一個人體重輕得嚟身材好。相比之下，瘦就可能會令人聯想到瘦蜢蜢（即係瘦得好似有病，甚至好似營養不良噉）呢個負面意思。因此喺某啲語境入面，苗條同瘦就唔可以互換，例如係：
「你個孫生得咁瘦，係咪營養不良呀？」——如果喺呢句入面將瘦換做苗條，聽起上嚟會好奇怪。
詞義嘅分別:p 30：假設有 A 同 B 兩個字詞，A 可能有幾個唔同詞義，淨係得部分詞義同 B 算係同義。呢種情況喺英文入面好常見，例如英文詞 chest 同 box 做名詞嗰陣都可以指某啲類型嘅箱，但係做名詞嘅 chest 仲有另一個詞義，就係指心口，而 box 並冇噉嘅詞義，所以思考以下嘅例句：
「我用個 chest 裝住咗啲錢。」——呢句入面嘅 chest 通常可以換做 box。
「我個 chest 有啲痛，唔知係咪心臟有問題。」——呢句入面嘅 chest 應該就唔可以換做 box。
語言學界研究過好多種語言，檢驗字詞之間嘅可替換度，發現除非係好專業嘅對話（例如講科學或者法律嘢嘅時候）否則完美同義幾乎係唔可能存在嘅。絕大多數情況下，一對同義詞充其量只可以達到「喺大部分語境入面可以互換」嘅程度。

反映歷史
睇埋：借詞
喺好多語言入面，借詞都係同義詞嘅一大來源，而呢點往往反映一種語言嘅歷史。
例如英文喺呢方面就幾出名。英文屬於日耳曼語言，但係喺英文史上，英文因為諾曼人征服英格蘭等嘅事件而一路深受法文同拉丁文等嘅羅曼語言影響，仲由羅曼語言度借咗好多字詞，例如
但係同時本土英文嘅 help（出自日耳曼語言）意思同 assist 近乎一樣咁滯。古代嘅英格蘭人，明知自己本土語言有字詞可用，依然選擇由拉丁文借隻字詞過嚟，最後令到英文有咗一對近義詞。除咗幫助之外，廿一世紀初英文仲有大把噉樣嘅同義詞，例如係作答同痛楚呀噉。
借詞引致同義詞呢種現象，就算喺東亞都可以見到。日文、韓文同越南文歷史上都成日由漢語度借詞。例如日文就深受中古漢語影響，好多時自己本土語言會有一隻字詞，同時喺出自漢語嘅字詞當中又會搵到隻同義詞：比如係日文漢字水，起碼有兩個可能嘅讀音—— mizu 同 sui，前者係訓讀音，而後者係漢音，漢音可見於例如水曜日（日羅係 suiyobi）等嘅特定字詞；訓讀音係日本人用自己本土口語字詞讀漢字形成嘅讀音，而漢音就係跟漢語讀嘅發音，兩隻字詞表示嘅意思大致一樣，都係指水。
喺伊斯蘭世界，阿拉伯文（可蘭經原版就係用古典阿拉伯文寫嘅）同波斯文（伊朗喺歷史上不溜都好有影響力）都被指係同義借詞嘅一大來源。

運算做法
睇埋：分佈語義學、大語言模型同語義網絡
教人工智能處理語言嗰陣，有好多方法可以教電腦自動處理同義詞。
睇字詞嘅分佈：教電腦睇大量用目標語言寫成嘅文本，留意文本入面啲字詞嘅語境特性（例如睇勻晒咁多語句，會唔會有某兩個字詞係成日可互換？）從而搵出邊啲字詞似係同義詞。詳情亦可以睇睇語料庫同大型語言模型方面嘅技術。
睇語句嘅樣式：電腦可以睇大量文本，留意一隻語言入便嘅某啲常見句子模式嚟搵出同義詞，譬如甲，又有個名叫乙或者甲又可以稱為乙，噉嘅句式都表示甲同乙好可能係同義詞。包括上位詞同下位詞等嘅詞彙關係，都可以用呢種方法嚟搵。

WordNet：好似 Wordnet 噉嘅語義網絡，會描述字詞之間有咩語義關係，例如貓係一種動物、貓有毛皮、動物有細胞等嘅關係，而且呢啲語義網絡仲要係整到電腦可以輕易讀取嘅，方便電腦自動噉摷。
靠索引典：研究者亦可以靠現成嘅索引典——索引典紀錄咗一隻語言入便邊啲字詞係近義嘅，研究者可以索性叫電腦自己去查索引典，假設佢嘅目標語言有現成索引典，而且啲索引典整咗做佢部電腦查得嘅網上資源。

潛在語義分析（LSA）：自然語言處理技術，有方法將啲字詞縮做低維度嘅向量（簡化講，就係轉化成數值）。可以睇吓詞嵌入嘅概念。
... 等等。
富貴千團

《富貴千團》（英文：Other People’s Money），前名《OPM》，係香港無綫電視拍攝製作嘅時裝懸疑電視劇，由黃庭鋒同湯洛雯領銜主演，並由姚宏遠、蔣志光、歐陽偉豪、張寶兒、黃嘉樂、黃子恆、傅嘉莉、泰臣、蘇皓兒、韋家雄同黃子雄聯合演出，監製關樹明同關文深。套劇用一班人組成一個「賺錢聯盟」做主題。
原劇名《OPM》嘅意思係「Other People’s Money」，由製作到網絡上架時都用呢個名，直到準備放上翡翠台播（當時係農曆新年），先至改返一個中文劇名。
呢套劇由2021年7月拍到9月，喺2022年4月29號喺myTV SUPER同埋TVB Anywhere全套上架，總共有10集，2025年1月27號到2月7號晚8:30到9:30喺翡翠台播。

節目調動
2025年1月29號：由於直播《2025國泰新春國際匯演之夜》，所以停播一次，原第9、10集合併成2小時版本，喺2月7號禮拜五20:30-22:30播出。
艾奧赫多

艾奧赫多（英文：Al-Okhdood Club）係沙地阿拉伯奈季蘭嘅職業足球球會，依家踢緊沙地職業足球聯賽。
死丘事件

死丘事件係一個都市傳說，話印度河谷文明曾經有原子彈爆發。依種說法，第二次世界大戰原子彈炸廣島同長崎後先至有，而隨意抽出印度經典文字，加以改寫，加以幻想得出，並無得到學術界認同。

說法
印度河中央島嶼一座遠古城市叫做摩亨佐達羅城（Mohenjo-daro），印度原本是一個高度文明的城市，但突然間所有人都死亡，連整個城都一齊突然毀滅。考古學家又發現，印度有曾經發生過猛烈爆炸，而且其屍骨發現有同廣島市同長崎市原爆相同的幅射含量。
呢個地方喺1922年俾印度考古學家巴納爾發現，由於全個城都係骷髏骨，所以叫做「死丘」，亦有人叫「核死丘」。

摩亨佐達羅城
内文：摩亨佐達羅城
摩亨佐達羅城（Mohenjo-daro）喺印度話意思係「死亡谷地」，呢個城最耐可以去到成五千年前，有高度文明，佢哋有自己嘅文字，又有精密嘅計數方法，城裏面有城牆同街道。1922年印度考古學家巴納爾喺印度河下游，即係巴基斯坦信德省嘅拉爾卡納縣南部，發現咗呢個古城。

大爆炸
考古學家研究過晒啲遺跡之後發現，摩亨佐達羅城有焚燒過，同埋曾經發生過一次特大爆炸嘅痕跡。而喺遺跡度發現大量骷髏骨，喺呢啲骷髏骨同瓦礫度，又檢出同廣島市同長崎市原爆同沖擊波相同幅射含量嘅痕跡。而發現好多骷髏骨嘅姿勢，都係啲人行緊街或者係做緊啲日常生活嘅嘢，好似係一個突然嘅災難令到啲人死晒咁。

文獻記載
關於摩亨佐達羅城嘅記載，可以喺古印度詩《摩訶婆羅多》度搵到，重形容過呢場大爆炸：
「空中响起轟嗚，跟住係一道閃電，南邊天空有一股火柱沖上天，有一道光過太陽嘅光將個天割開咗一半…房屋、街道同所有生物，都俾呢啲突如其來嘅天火燒毀晒。」

核子爆炸
美國原子彈之父奧本海默（J. Robert Oppenheimer）睇過摩亨佐達羅城嘅記載之後，認為佢講嘅同核子彈襲擊無乜分別。再加上考古發現現場有原爆相同嘅幅射含量，所以有人估計係當時發生核子爆炸，甚至認為史前文明曾經有過核技術，不過呢啲估計都無辦法証明。

黑閃電
内文：黑閃電
前蘇聯一啲科學家研究過之後，認為摩亨佐達羅城並唔係因為核子爆炸而毀滅，佢哋認為係一種叫黑閃電嘅天文現象造成。
黑閃電又或者叫黑色閃電，係一種好罕見嘅自然現象，佢係由於大氣入面經過太陽輻射、宇宙射線同電場之後形成嘅活躍微粒，呢啲微粒喺電磁場反應之下，又會聚埋一齊，好似滾雪球咁越滾越大，變成一個有大有細嘅球。呢啲球有分冷球同亮球，冷球由於唔會發光，反而掉轉發暗，只可以日頭先睇到，所以科學家就叫佢做黑閃電，而亮球就會發光。
呢啲黑閃電出現嗰陣，佢本身無雷，會係天空自由移動，之後喺地面停留，突然又會快速移動，一時光，一時暗。
科學家認為，形成黑閃電嘅大氣條件，會產生好多有毒氣體，摩亨佐達羅城嘅人首先係畀呢啲有毒氣體毒死先，之後發生爆炸，當一個黑閃電，其他會跟住爆，溫度可以高到去15000度，而爆炸產生嘅沖擊波，就將成個摩亨佐達羅城毀滅咗。
呢種黑閃電現象其實好罕見，不過喺1983年8月12號墨西哥薩卡特卡天文台就影到黑閃電，証明真係有呢樣嘢。

類似事件
喺伊拉克幼發拉底河谷地亦發現過類似核死丘嘅遺跡，而呢個遺跡估計有8000年咁耐。考古學家喺入面搵到熔合玻璃，而熔合玻璃要喺超過二千度高溫之下先可以形成，自然界好少有制造到呢種高溫嘅現象，只有原子彈爆炸先可以做到。而喺美國核試爆場度就搵到一樣嘅熔合玻璃。

反駁
奧本海默只係引用印度詩文，而話現代第一次原子彈爆發，啲人就夾硬推論古代印度有原子彈發。因為依句話而生出種種推說。
網上流傳摩訶婆羅多引文，實情並無嗰段經文，而係左抽右抽，唔理原文意思合成，加以改寫到好似原子彈爆發咁。內裏原經文都翻譯錯。原子彈只係爆一次，而唔會連續咁燒，與經文不合。
現今考古座城只掘出四十四具屍骨，屍骨測定並非同時間死，反而相距一千年內唔同年代死，而葬於城內。而屍骨身邊並無武器，亦唔見有衝突跡象，唔似有戰爭。現今推推斷印度河谷文明，因為氣候轉為乾旱而消散，種植唔能維持城中生活。印度河谷文明好早就消散，亞利安人到嗰陣，早就唔喺度。
城中若受原子彈爆發，爆發中心，冇可能有牆壁完整。同考古發現相反。
城邊建設似防洪水，而非因為戰爭。
古代燒陶器，燒砂石亦會燒出玻璃。
遺跡根本就無輻射異常之高。
三文治

三文治（粵音：saam1 man4 zi6），舊陣時來路烹飪書中亦譯做山域治，普通話譯三明治。係用兩摒麪包（香港通常用白方包）夾住午餐肉、芝士、生菜之類做餡，再瀄醬瀋粉就食得。亦會響麪包上高搽些少牛油嚟烘，令佢好食啲。

術語
烘底：將方包烘成多士。
飛邊：切走麪包皮。
深宵閃避球

《深宵閃避球》（英文：Life Must Go On）係2022年上畫嘅港產片，由應智贇編劇及導演，楊倩玲、羅志良、邵劍秋監製，鄭伊健、周家怡、李靖筠領銜主演，陳海寧、雲浩影、黃淑蔓、鍾雪瑩、李玗蓁、王頤、宋嘉儀主演。故仔講邊青少女畀教練同社工幫手下組隊打閃避球。電影喺2021年開拍，喺2022年10月6號上畫 。
錢嘉樂

錢嘉樂（英文：Chin Ka Lok，暱稱「嘉樂仔」，1965年8月6號—），係香港電影同電視劇男演員、節目主持人、武術指導同導演。
佢係武打演員錢小豪細佬。
1996年，錢嘉樂畀曾志偉邀請，代替陳小春喺無綫電視《超級無敵獎門人》系列做「獎老」，搞笑本能被發掘，開始多人識。
2012年佢同藝人湯盈盈結婚，之後生咗兩個女錢凱晴同錢凱琪。

演出
呢個表唔完整，歡迎加料。
彭秀慧

彭秀慧（Kearen Pang，1975年2月11號—）係香港跨媒體創作人，曾經編寫、導演、主演幾個劇場同電影作品，喺香港各個媒體活躍。

早年
佢喺嘉諾撒聖瑪利書院讀中學，之後喺香港演藝學院表演系畢業，1998年畢業後加入中英劇團做全職演員，曾經喺多個劇裏面擔演主要角色，包括《丁燈》、《轉得快好世界》、《元宵》、《仲夏夜之夢》、《點解手牽狗》、《非常偵探》同埋《煉金術士》等。兩度獲提名香港戲劇協會舞台劇獎最佳女主角獎。
2003年離團後，以自由身演員身份分別演出：獨腳戲《夏之火：鏡花水月》、無人地帶《日落前後的兩三種做愛方式》、劇場工作室《女幹探》、瘋祭舞台《七重天》同埋香港戲劇協會二十週年演出《承受清風》（首演同重演）。
其後喺唔同藝術領域發展，劇場電影文字表演創作行政，都有佢蹤影。演戲之外，亦做其他劇場崗位，包括為瘋祭舞台導演同演出《剖你一個措手不及》，為中英劇團音樂劇《雪夜頌》擔任編舞；監製2004年香港藝術節節目《再生緣》（彭浩翔導演，莫文蔚主演）同《程理高尋找塊落音樂會》。
2004年得到香港戲劇協會獎學金到巴黎Studio Magenia讀默劇同形體劇場。返嚟之後，同唔同劇團合作參演好多個舞台演出：包括《事先張揚的求愛事件》、《公主復仇記》、《伽瑪葉‧前行動》、《二人餐》、《廁客浮士德》、《我不好愛》、《甩色》、《聖荷西謀殺案》等等。

近年
除咗舞台演出之外，07年佢分別導演音樂劇場《瘋女社》同埋劇場組合青年劇場PIPPOP《齊齊做世界》，都獲得好好評價。09年佢獲邀請同太古集團港島東合作，發展劇場項目，監製、創作同埋導演年青人遊樂劇場《大城小我》。
佢寫嘅第一個電影劇本係係柏林國際電影節銀熊獎得獎電影，彭浩翔電影作品《伊莎貝拉》，亦都撰寫埋呢部電影嘅小說。佢亦有為香港電台編寫青春劇《過渡青春》（其中五集），重得到2007年 The Accolade Competition 嘅 “Best of Show” 同 “Honorable Mention” 獎項。
2005年，彭秀慧創立 Kearen Pang Production，推廣表演藝術，普及舞台文化同埋創作屬於香港嘅舞台演出。
2005年第一次發表自編自導自演作品《29+1》。2007年創作第二齣個人劇場作品《再見不再見》，彭秀慧並憑《再見不再見》獲得香港戲劇協會舞台劇獎最佳女主角(喜/鬧劇)。
29+1 photo by Marco Yiu
2008年彭秀慧同創作人茜利妹聯合創作《不眠優伶》，以女嘅角度講瞓唔着城市人嘅心事，以棟篤笑演出。
2009年第三齣個人劇場作品《月球下的人》，係一個關於夢想嘅故仔。
月球下的人 photo by Francesca L
2010年，KPP首度搬演美國翻譯喜劇《點解手牽狗》，由彭秀慧監製同飾演狗仔Sylvia。
2012年，第四齣個人劇場作品《Tiffany》，被台灣雜誌《Style Master》評述為一個活生生嘅『現代女子領略幸福實錄』。婚禮統籌師Tiffany從來無憧憬過擁有夢幻婚禮，因為佢成長同經歷令佢選擇相信自己多過任何人。故事由一場意外開始，原來生命本就充滿唔係意外嘅意料之外。乜嘢係幸福？係緣分注定一切？定係決定扭轉命運？喺一切終結之前，邊個敢保證每個決定都係啱嘅……Kearen重請到本地著名舞蹈家王榮祿先生參與演出，兩度公演。

演出
呢個表唔完整，歡迎加料。

獎項
2008年憑個人劇場作品《再見不再見》獲香港舞台劇獎最佳女主角（喜/鬧劇）。
2009年彭秀慧被網站CNNGO.COM評選為「The Hong Kong Hot List: 20 People To Watch」（「香港名人錄：20位矚目的名人」）之一，讚揚「佢嘅劇本充滿戲劇性而且有住一種神秘嘅感性，能滲透觀眾嘅心入面。」。
2011年Kearen喺民意投選下獲得香港電台及香港戲劇協會聯合頒發香港舞台劇「20年來最入心女演員獎」。
2012年獲城市女青年商會頒發「全港時尚專業女性」。
2013年獲 Marie Claire雜誌頒發“Inspiring Woman Award”，Roadshow 頒發「一路最愛文化藝術大獎」。
2014年當選成為「香港十大傑出青年」。
2017年彭秀慧首齣電影《29+1》先後得到美國Sedonna International Film Festival - Bill Muller Excellence in Screenwriting Award，大阪亞洲電影節——「觀眾票選大獎」，法國尼斯國際電影節——「最佳導演獎」。
2018年憑電影《29+1》獲得第三十七屆香港電影金像獎「最佳新晉導演」。

出版作品
《伊莎貝拉》電影小說 (2006)，博益集團。
《再見不再見 看見‧故事》 (2007)，Cup Magazine Publishing Limited，ISBN-13: 978-988-17007-5-9
《29+1過後，我們重新做女人》 (2014)，亮光文化。
鄭欣宜

鄭欣宜（Joyce Cheng Yan Yee ，1987年5月30號—）係香港女歌手同演員，鄭少秋同埋沈殿霞亞女。

演出
呢個表唔完整，歡迎加料。
甄子康

少爺占（Jim Yan Chi Hong，1977年2月17號—），原名甄子康，係香港商業電台叱咤903DJ，3P樂隊、野仔（中文：野仔）同組合艾粒（前名「I Love You Boyz」）成員，邵氏兄弟同無綫電視前藝人（由2019年至2021年）。
少爺占曾就讀香港中國婦女會丘佐榮小學，喺香港中國婦女會中學讀商科，大學時代喺香港理工大學設計系主修設計。
1997年參加叱咤903「捲入漩渦」DJ招募計劃，做咗唯一「生還者」。大學畢業之後加入商業二台做全職唱片騎師。之前主持多個電台節目同為多個廣播劇作編劇。少爺占曾經創作多個以青春為題材嘅廣播劇，而過往少爺占嘅廣播劇作品同佢嘅其他作品亦被編成書同埋漫畫，重喺每年暑假喺香港會議展覽中心舉行嘅香港書展度賣。少爺占亦曾經聯同一班好友，組成3P樂隊，成員有少爺占、茜利妹、林一峰、at17主音林二汶、商業一台DJ泰山同一隊叫維他命M嘅樂隊（Kenney + B仔+ Terence）。3P樂隊喺2000年推出過三張唱片。少爺占亦曾經同音樂人小胡同埋壞碑唇成員Chris組成樂隊野仔，喺2002年同2003年合共推出四張唱片。少爺占為3P樂隊同野仔出版嘅大碟擔任監製、填詞同主唱部份。少爺占曾經喺銅鑼灣經營自己嘅粉紅小舖，做老闆，賣古著。2004年，少爺占（化名陸加俊）同同台DJ唐劍康（Donald，化名蔡輕麟）組成I Love You Boyz加入樂壇，喺同年8月推出I Love You Boyz首張大碟，擔任全碟創作同主唱部份。2005年，I Love You Boyz正式加入唱片公司Silly Thing，喺同年推出咗一張EP，而且同香港年輕作家王貽興一齊參與同埋創作三個以I Love You Boyz做主題嘅舞臺劇。
少爺占活躍於各大小媒體，大受歡迎，重喺2006年5月升任為節目監製，而家係商業二台音樂總監。
蔡穎恩

蔡穎恩（Evelyn Choi，1989年12月1號—），係香港女演員兼模特兒，2009年入八模兵團出過寫真集，亦拍過唔少廣告同幾套電影，2012年幫香港電視網絡拍過劇。
何華超

何華超（英文：Tony Wah-chiu Ho，1964年11月4號—）係香港男演員。1982年，佢由無綫電視藝員訓練班舞蹈員出身，後來成為演員。代表作有《復仇者之死》、《3D肉蒲團之極樂寶鑑》等。
何已婚，有兩個仔。

演出
呢個表唔完整，歡迎加料。
區嘉雯

區嘉雯（Patra Au，1953年—）係香港女演員，2020年憑電影《叔·叔》攞香港電影金像獎最佳女配角。
麥詠楠

麥詠楠（英文：Buber Mak，泰文：ปูเป้；1992年10月26號—）係香港女演員，中泰混血兒，曾演出過舞臺劇、電影同電視劇，喺2020年參加由ViuTV舉辦嘅《全民造星III》，30強止步。

簡歷
麥詠楠自細住長洲，2012年讀表演課程畢業後開始做自由工作者，同時搬到旺角自己租屋住，參演過幾套舞臺劇同廣告，亦做過扭氣球表演人員同萬聖節嘩鬼演員。到2015年佢攞到機會參演電影《哪一天我們會飛》入面趙學而角色嘅後生版，之後開始多咗幕前演出工作。2018年佢頭一次參演ViuTV電視劇《假若愛有期限》，有唔少戲份。2019年2月，麥詠楠Cosplay咗電影《銃夢：戰鬥天使》嘅女主角Alita，連外國網友都認為佢扮得似。

演出
呢個表唔完整，歡迎加料。
宣傳

宣傳（粵音：syun1 cyun4；英文：promotion）喺市場學上，係指向目標消費者作出通訊，話俾佢哋知自己嘅產品有幾好。例子有廣告。廣義上，宣傳仲可以包埋「向目標人群散佈信息」。
李文意

李文意（粵拼：lei5 man4 ji3，英文：Myrilla Li ，1991年1月11號—， 藝名：My叔），係香港主持、演員，2017年開始幫viuTV同港台電視31主持節目。

簡歷
李文意喺香港浸會大學傳理系畢業，主修電影，畢業後到過英國工作假期超過一年，去過歐洲超過10個國家遊埠，返香港後用「My叔」呢個名寫旅遊飲食文。
2016年，李文意開始拍一系列掃街美食網上短片而開始俾人識。2017年，佢開始為電視台viuTV同港台電視31做節目主持同演出劇集，代表作包括《2蚊遊》第二季嘅主持。
千雪

千雪（英文：Sherring Ng，係香港女演員，2018年開始拍劇。佢本嚟係香港科技大學商學院課程總監，之後佢憑2019年ViuTV電視劇《教束》家長教師會主席劉梁寶儀嘅角色畀網民關注，同一年辭咗科大嘅工作，投身做全職演員。
唐浩然

唐浩然（Jacky Tong，1994年1月27號—）係位香港男演員，2019年出道，拍過一啲電視劇，出名作品有《教束》嘅鄧學謙。
周漢寧

周漢寧（英文：Henick Chou，1995年11月17號—）係香港男演員，中學讀聖士提反書院；喺香港演藝學院（榮譽）學士畢業，主修表演。2019年喺ViuTV電視劇《教束》入面做男主角之一
。
最低合法性交年齡

最低合法性交年齡，指大部分國家同地區都有法例規管「性交年齡」，但各地自有自己獨立嘅定義。

臺灣
依《中華民國刑法》第227條嘅規定，對於未滿十四歲男女性交嘅，處三年以上十年以下有期徒刑，作猥褻之行為嘅，處六個月以上五年以下有期徒刑；對於十四歲以上未滿十六歲男女性交嘅，處七年以下有期徒刑，作猥褻之行為嘅，處三年以下有期徒刑。違反其（未滿十四歲男女）意願者，更依第222條第2款規定，處七年以上有期徒刑。另外有第227-1條嘅兩小無猜條款，即未滿十八歲嘅人犯第227條罪名嘅，減輕或免除其刑。或根據第229-1條，即未滿十八歲嘅人犯第227條罪名嘅，須告訴乃論。

香港
俗語衰十一係另一個俗語與未成年少女發生性行為嘅簡稱，指後者長11個字，傳聞囚犯興用渠作「你衰乜嘢？」嘅答案。事實上，香港法例並無一條罪叫「與未成年少女發生性行為」。呢條所謂嘅罪係因為有人誤解法例搞出嚟。
根據香港政府喺1978年修訂嘅《刑事罪行條例》，如果任何年齡嘅男性同一個未夠十六歲嘅少女發生性行為，唔理有無經過當事人或者當事人嘅家長或者監護人同意，都會觸犯呢條法例，最高刑罰係會判監五年。
「與未成年少女發生性行為」另一個俗稱係「鑊仔牛柳」，又名「紅燒豬仔」，意思係指未熟（受害人未成熟）。而紅燒豬仔另一解法，係指個受害少女重係嫩，好似乳豬仔。
香港法例 第200章《刑事罪行條例》第124條 與年齡在16歲以下的女童性交
衰十三：正式罪名係「與年齡在13歲以下的女童性交」，犯罪者可被判終身監禁。（香港法例 第200章《刑事罪行條例》第123條 與年齡在13歲以下的女童性交）

韓國
類似法例規定嘅年齡限制就提高至18歲。著名導演李暻榮試過喺試鏡時同一位未夠18歲嘅少女發生性行為而被判有罪。

日本
日本刑法第一百七十七條規定，冇經過受害者明確同意就發生性行為者犯強姦罪。性犯罪相關嘅條文喺2023年經修訂之後，「強制・準強制性交罪」改為「不同意性交罪」，而法律上認定可以基於自主意願發生關係嘅「性交同意年齡」由13歲提高至16歲。修正案仲規定涉及暴行或脅迫、受害者受酒精或藥物影響、對方濫用上司下屬關係、突然俾人襲擊而未能表明意願，同埋加害者利用社會經濟地位脅迫等情況下受害者可以照樣提出訴訟。但係年齡相近嘅人（相差5年或以下）之間發生性行為唔會俾人起訴。
另外47個都道府縣亦都有制定青少年保護育成條例，當中嘅「淫行條例」列明同未滿18歲嘅青少年性交即屬違法。罰則就由各地方政府自行規定（由罰錢到監禁都有）。
《兒童福祉法》第34條規定，以權力強制、條件脅迫未成年人同佢性交者有罪。但實際判決解釋係以權力強制、條件脅迫者畀未成年者同第三者性交至成立。

美國
各州分別設有唔同嘅最低合法性交年齡，通常由16歲至18歲。[未記出處或冇根據]

歐洲各國
内文：歐洲各國同意年齡
英國：照英國法律規定，同未滿16歲少女進行性行為係違法。[未記出處或冇根據]
德國：最低合法性交年齡為16歲。[未記出處或冇根據]
法國：最低合法性交年齡為15歲。[未記出處或冇根據]
孫慧雪

孫慧雪（1982年7月11號—）係前香港無綫電視藝員，第20期無綫電視藝員訓練班畢業，2023年10月離開無綫電視。

演出
呢個表唔完整，歡迎加料。
何佩瑜

何佩瑜（英文：Jeana Ho，1989年4月12號—），原名何瀅，係香港電影演員，外號「嫩版范冰冰」，出名演出包括《鴨王》、《小姐誘心》。

簡歷
何佩瑜喺中華人民共和國北京出世，1996年（7歲）成家移民香港包括胞弟，從商父親。
之後，何曾入讀中華基督教會基全小學，中學畢業於保祿六世書院。
何佩瑜2007年參選第二屆亞洲遊戲展小姐競選攞冠軍，2009年參加無綫電視《美女廚房》做「美少女廚神」，2010年簽約GME做咗新8模成員出寫真集，嗰時外號「嫩版范冰冰」。新8模拆檔後，佢開始走去拍電影。
佢同周秀娜同期出道，每逢書展遭傳媒比較，重屢傳不和。
2019年4月，佢喺Instagram宣布改名做何珮瑜（其實係將企人邊嘅「佩」改做玉字邊嘅「珮」），而佢回覆傳媒嗰陣，改名後會「旺」婚姻同埋家庭。她信奉佛教，有茹素習慣。
感情方面，何珮瑜曾經喺2013年同張柏芝、張豪龍嘅細佬張柏文拍拖半年，後同金像編劇翁子光曾經拍拖一年半，至2018年1月27日何喺社交平台發聲回覆記者提問，表示二人已經和平分手並強調二人之間冇第三者。
陳啟泰

陳啟泰（英文：Kenneth Chan Chan Kai-Tai，1964年7月16號—）係香港男司儀同演員。主持過亞洲電視遊戲節目《百萬富翁》。佢於1998年同任職音樂教師嘅圈外人陳懿恆結婚一直二人生活。

生平
佢係喺加拿大大學畢業，最初喺銀行做，無耐加入廣告公司工作。1990年佢識到一位無綫電視編導，於是就加入咗無綫。
佢喺無綫除咗做主持，亦喺啲劇集度做吓啲配角，例如《再見亦是老婆》、《神雕俠侶》同埋《大鬧廣昌隆》。之不過佢喺無綫並唔係好得志，一直都紅唔起而離開無綫電視。1998年之後決定過檔亞洲電視用一倍人工撬陳啟泰，陳啟泰就轉投亞視。
喺亞視陳啟泰演出過《我和殭屍有個約會》系列，到2001年主持《百萬富翁》，一炮而紅，唔但只喺香港，連大陸都好有人氣。喺2007年，佢簽咗大陸嘅唱片公司，喺大陸做埋歌手。
2009年因為亞視冇同陳啟泰傾續約，陳啟泰自動離開亞視，同有線電視簽約。2011年返番亞視，但因為呢個時候亞視差唔多唔做節目，停產咁滯，陳啟泰好不滿，結果到2013年唔再續約，之後佢改為以自由身身份，專門喺香港、大陸嘅電視台做節目。
黃錦良

黃錦良，BBS (英語：Wong Kam Leung)，香港教育界人士，現任第十四屆港區全國人大代表、香港教育工作者聯會主席、香港教育工作者聯會黃楚標學校校長。2021年，黃錦良獲頒香港特別行政區銅紫荊星章。

簡歷
黃錦良在大學畢業後，在一所天主教學校開展教育生涯，擔任資訊科技組主任，負責推動電子教室及為學生規劃電子學習檔案。其後，他轉往教聯會黃楚標學校擔任副校長，並於2015年接任為該校校長至今。
除了學校工作外，黃錦良亦參與了教聯會的工作，他於2011至2016年期擔任副主席，並於2017年起出任主席至今。任內拓展教育政策研究、教師專業培訓、教師權益和福利等範疇，為教師提供支援。

推動兩地教育交流
多年來，他推動兩地姊妹學校締結，由最初集中在廣東省，逐步將姊妹學校的締結範圍延伸至其他省份城市，包括貴州、福建、浙江、上海、寧波、北京等，促進兩地教師專業交流。此外，他推動教聯會在廣州設立駐粵聯絡處，以服務大灣區港籍教師，並協助組織香港教育團隊赴內地實踐及宣傳香港教育特色及優勢。

成立愛國教育支援中心
為了進一步支援學校教師做好國民教育，他推動教聯會在2022年成立了愛國教育支援中心。目前，愛國教育支援中心設立了「國安教育展覽室」、「中國歷史探索室及挑戰室」等展館，並為學校提供升旗隊訓練課程、老師培訓講座，為內地和香港進行愛國教育交流提供場所。2024年，教聯會和中國宇航學會在中心成立了香港首個航天科普教育基地，旨在為香港青少年提供一個近距離接觸航天科技的平台。

關注教育發展
作為教聯會主席、前教育統籌委員會委員，黃錦良關注香港教育的發展，就不同教育政策範疇向政府提出意見，推動落實教師全面學位化、推行「一校一行政主任」、改善中小學班師比例、增加小學中層職位、增加資訊科技技術支援人員，以及為幼師設立起薪點等。
此外，他擔任教聯會主席和香港科技創新教育聯盟常務委員會副主席期間，通過舉辦專業培訓、舉辦教育論壇和講座、組織香港師生參加STEAM競賽與活動等方式，推動創科教育。他提出增設創科教育統籌主任職位，推動跨學科課程協作，組織校內相關活動，其後獲政府採納。

選舉經歷
2021年9月，以「教育專業聯盟」名義參選選舉委員會界別分組選舉，成為香港特别行政區選舉委員會教育界委員。
2022年12月，香港特別行政區第14屆全國人民代表大會代表選舉會議第二次全體會議上，選舉會議主席團常務主席、行政長官李家超主持會議，會議先表決決定總監票人和監票，之後經投票當選香港特別行政區第14屆全國人民代表大會代表。
陳思慧

陳思慧（英文：Chan Sze-Wai Candice，1980年7月15號—），曾係香港女演員、歌手。佢係同陳冠希嘅姐姐陳見飛係同期新人，陳思慧出席陳見飛嘅生日派對時同陳冠希結識。2008年卷入陳冠希鹹相案。
顏穎思

顏穎思（英文：Rachel Ngan Wing-Sze，1983年1月31號—）係香港藝人，除咗唱歌亦都有拍戲拍劇，約2007年淡出娛樂圈。之後，成為瑞士日內瓦高級珠寶品牌 Boghossian 嘅香港區負責人。
2000年，出演陳木勝執導，陳冠希、馮德倫主演嘅動作電影《特警新人類2》。
2001年，出演愛情動作電影《絕色神偷》。之後專心讀法律，希望當律師。
2006年11月， Rachel 喺被拍到同名牌鑽飾店 Rock Candy 老闆 Martin Yeung 喺上海街頭熱吻，而佢事後亦大方承認戀情，其後對感情十分低調。 Rachel 喺接受專訪時，提起感情生活仲直言十分甜蜜
2008年1月，顏穎思被指涉及陳冠希鹹相案。陳冠希透過律師胡漢清向傳媒發表聲明，話呢次「惡作劇」唔負責任，強烈譴責發佈「慾照」嘅人。之後，香港警方公佈懷疑係陳冠希整電腦，唔小心令鹹相流出街，陳冠希致歉。